Αστική ευθύνη ιατρού από πλαστικές επεμβάσεις
Creators: name: Παπάζογλου, Μαλβίνα Αθανασίου
Publisher: name: Aristotle University of Thessaloniki
Year: 2023
Subjects: Αστική ευθύνη
Πλαστική χειρουργική
Σύμβαση ιατρικής αγωγής
Civil liability
Plastic surgery
The medical treatment contract

description: Σκοπός της διατριβής ήταν η παρουσίαση της αστικής ευθύνης του πλαστικού χειρουργού. Παρουσιάσαμε αρχικά τη πλαστική χειρουργική ως κλάδο της ιατρικής επιστήμης και συνεχίσαμε στη βασική διάκριση των ιατρικών πράξεων σε θεραπευτικών και μη. Η διάκριση αυτή έχει προέχοντα ρόλο στις πλαστικές χειρουργικές επεμβάσεις και είναι άμεσα συνυφασμένη με την κατηγοριοποίηση των προαναφερθεισών επεμβάσεων σε θεραπευτικών και αισθητικών. Στο δεύτερο μέρος της παρούσας εργασίας έγινε αναφορά στη λεγόμενη «σύμβαση ιατρικής αγωγής», η οποία συνάπτεται ανάμεσα στον ιατρό και στον ασθενή. Ειδικότερα, παρουσιάσαμε την υποχρέωση που διέπει τους ιατρούς και κατά πόσο αυτοί στο πλαίσιο της σύμβασης ιατρικής αγωγής οφείλουν να παράγουν συγκεκριμένο αποτέλεσμα ή όχι. Αναφερθήκαμε στις διάφορες απόψεις που έχουν διατυπωθεί σχετικά με τη νομική φύση της σύμβασης που διέπει τον ιατρό και τον ασθενή του, με κυριότερες αυτές της σύμβασης έργου και της σύμβασης παροχής ανεξαρτήτων υπηρεσιών. Ιδιαίτερη σημασία έχει η διάκριση αυτή στις αισθητικές πλαστικές επεμβάσεις όπου ο αποδέκτης των ιατρικών υπηρεσιών συνηθώς έχει πλάσει στο μυαλό του μία εικόνα για το επιδιωκόμενο από την επέμβαση αποτέλεσμα. Στις επεμβάσεις αυτές μάλιστα η θετική ή μη έκβαση ενδέχεται να είναι υποκειμενική. Στο τρίτο και πιο βασικό μέρος της εργασίας, παρουσιάσαμε την αστική ευθύνη του πλαστικού χειρουργού. Αρχικά, κάναμε αναφορά στο είδος της ιατρικής ευθύνης (υποκειμενική ή ευθύνη από διακινδύνευση). Ασχοληθήκαμε με τη συνοπτική παρουσίαση των νόμιμων λόγων αστικής ιατρικής ευθύνης που δεν είναι άλλοι από το ιατρικό σφάλμα και την αυθαίρετη ιατρική πράξη με έμφαση ιδίως στα σημεία που αυτή διαφοροποιείται στην περίπτωση των πλαστικών επεμβάσεων. Εκτενής αναφορά κάναμε στη διευρυμένη υποχρέωση ενημέρωσης του πλαστικού χειρουργού σε περίπτωση διενέργειας αισθητικής επέμβασης. Η συνδρομή οποιουδήποτε από τους προαναφερθέντες νόμιμους λόγους ευθύνης δύναται, υπό προϋποθέσεις, να γεννά ενδοσυμβατική ή/και αδικοπρακτική ευθύνη του πλαστικού χειρουργού. Για την πληρότητα της διατριβής παρουσιάσαμε την ευθύνη της ιδιωτικής κλινικής και την επίδραση του Ν. 2251/1994 και ιδίως των ρυθμίσεων περί ευθύνης του παρέχοντος υπηρεσιών στο ιατρικό δίκαιο. Τέλος, παρουσιάσαμε και σχολιάσαμε συνοπτικά ορισμένα νομολογιακά παραδείγματα από το χώρο της πλαστικής χειρουργικής
description: The purpose of the thesis was to present the civil liability of the plastic surgeon. We first presented plastic surgery as a branch of medical science and continued with the basic distinction of medical procedures into therapeutic and non-therapeutic. This distinction has a prominent role in plastic surgery and is directly linked to the categorization of the aforementioned operations into therapeutic and aesthetic ones. In the second part of this thesis, reference was made to the so-called "medical treatment contract", which is concluded between the doctor and the patient. In particular, we presented the obligation of the doctor and whether they, in the context of the medical treatment contract, must produce a specific result or not. We referred to the various views that have been expressed regarding the legal nature of the contract between the doctor and the patient, the main ones being the works contracts and independent service contracts. This distinction is of particular importance in aesthetic plastic operations where the patient usually has an image in his mind of the intended result of the operation. In these operations, the positive or negative outcome may be subjective. In the third and most important part of the paper, we presented the civil liability of the plastic surgeon. First, we referred to the type of medical liability (fault-based or strict liability). We dealt with the summary presentation of the legal reasons for civil medical liability, which are none other than medical error and arbitrary medical practice, with emphasis on the points where the liability differs in the case of plastic surgery. We made extensive reference to the expanded obligation of the plastic surgeon to inform the patient in case of an aesthetic procedure. The participation of any of the aforementioned legal reasons for liability may, under certain conditions, lead to contractual and/or tort liability. In order for the thesis to be complete we presented the responsibility of the private clinic and the effect of the Greek Law 2251/1994 and especially the regulations on the responsibility of the service provider in medical law. Lastly, we presented and briefly commented on some legal examples from the field of plastic surgery